Werksku onderwysers kos land miljarde | Die Vryburger
Werksku onderwysers kos land miljarde
Angie Motshekga, die Minister van Onderwys het aangekondig dat ’n biometriese klokstelsel ingebring gaan word om seker te maak onderwysers is gedurende die skoolure op sy pos.
Die plan gaan die belastingbetaler sowat R500 miljoen kos.
Tans verloor die land na raming ’n paar miljard Rand aan produksie weens die afwesigheid van onderwysers by openbare skole.
Ene Panyaza Lesufi, ’n woordvoerder van die Departement, het gesê ’n aanvoorprojek om die biometriese stelsel te toets word met sukses in die Noord- Kaap en Wes-Kaap gedoen.
’n Woordvoerder van die Republikeinse Vroue Beweging het aan Die Vryburger gesê dat die duur stelsel nooit in die verlede nodig was toe die land se onderwyskorps nog gedissiplineerd was en vry van vakbonde se invloed. Piekniek saam met Pieter Koen | Maroela Media
Pieter Koen (Foto: Facebook via Pieter Koen)
Pieter sê dié piekniek, wat op 31 Julie in Pretoria plaasvind, bied alles wat nodig is vir die perfekte dag. “Daar gaan ŉ verskeidenheid kos-, wyn- en kunsbierstalletjies wees en speelplek om kinders die hele dag besig te hou. Braaipakke sal ook te koop wees en geriewe word verskaf waar jy jou eie vleisie op die kole kan gooi. Dan is daar natuurlik ŉ verskeidenheid kunstenaars wat deur die loop van die dag gaan optree. Kortliks: dis die perfekte piekniek!” sê hy.
Buiten Refentse en Charlize Berg, is die kunstenaars wat saam met Pieter gaan optree Anders, Pieter Smith, Suzzi Swanepoel, Martin Bester, TWEE, Juan Boucher, Andries Vermeulen, Lance James, Die Klipwerf Boere-orkes, James en André, Tiro en Brendan Peyper.
“Ek is bevoorreg om ongelooflike vriende in die bedryf te hê en dit maak dit maklik om sommer gou van hulle by die piekniek betrokke te kry,” voeg hy by. “Ek fokus dan ook op nuwe kunstenaars en groepe om aan hulle ŉ geleentheid te gee. Die program lyk elke jaar anders en daarvoor kan ek hoofsaaklik die goedgunstigheid van my vriende bedank.”
Oud en jonk sal die piekniek geniet. “Of jy net rustig wil kom ontspan, of wegbreek saam met familie en vriende of kom smul en proe wat daar by die ongeveer 80 stalletjies aangebied word – hierdie is ŉ piekniek vir almal.”
Die piekniek word vanjaar by Monte de Dios in die ooste van Pretoria gehou. Volgens Pieter is die plek gerat vir meer as genoeg mense om saam te kom kuier. Daar is ook genoeg parkering en sekuriteit.
Die piekniek is op 31 Julie en kaartjies is R100 per persoon. Kinders onder 12 kan gratis saamkuier.
Vir meer inligting, besoek Pieter Koen se webwerf of Facebook-blad. Kaartjies is beskikbaar by iTickets.
Ek sal daar wees, net om te dink die ou gewone vervelige lot wat elke week op die verhoog en op tv is, is nie daar nie, ai tog man om te dink Lance James , Klipwerf en andere gaan net n fees wees, hoop net nog paar boeremusiek manne is ook daar.
Pieter jou yster! Ek hoop jou fees gaan ‘n GROOT sukses wees en dat dit ‘n jaarlikse instelling met Groot belangstelling gaan word.